**ПРОЕКТ**

**заповед**



На основание чл. 25, ал. 4 от Закона за администрацията, чл. 49, ал.3 и чл. 52, ал. 1, т.1 от Наредба № 3 от 2023 г. за условията и реда за прилагане на интервенциите под формата на директни плащания, включени в Стратегическия план за проверките, намаления на плащания и за налагане на административни санкции (обн. ДВ. бр. 23 от 2023 г.), във връзка с Протокол №---------- от заседание на Управителния съвет на Държавен фонд „Земеделие“, проведено на -------.2025 г., с което е одобрен размерът на средствата за преходна национална помощ за тютюн за 2024 г. и доклад с рег. №……………………….

Н А Р Е Ж Д А М:

Определям размера на плащането за преходна национална помощ за тютюн, необвързана с производството за 2024 г., за изкупеното и премирано в референтния период 2016 - 2018 г., количество тютюн по сортови групи, както следва:

І. „Басми“:

1. за тютюнопроизводители с количества над 0 кг. до 2 тона по 5,40 лв./кг;
2. за тютюнопроизводители с количества над 2 тона по 4,10 лв./кг;

ІІ. „Каба Кулак“ по 4,00 лв./кг;

ІІІ. „Бърлей“ по 4,00 лв./кг;

ІV. „Виржиния“ по 3,00 лв./кг.

Заповедта да се публикува на интернет страниците на Министерството на земеделието и храните и на Държавен фонд „Земеделие”.

Настоящата заповед подлежи на обжалване пред Върховен административен съд по реда на Административнопроцесуалния кодекс.

Заповедта да се сведе до знанието на съответните длъжностни лица за сведение и изпълнение.



**УВЕДОМЛЕНИЕ**

На основание чл. 66 от Административнопроцесуалния кодекс (АПК) Министерство на земеделието и храните, открива производство по издаване на общ административен акт като публикува на интернет страницата си проект на заповед на министъра на земеделието и храните, с която се определя размер на плащане за преходната национална помощ за тютюн, необвързана с производството за 2024 г., за изкупеното и премирано в референтния период 2016-2018 г. референтно количество тютюн по сортови групи „Басми”, „Каба кулак”, „Бърлей” и „Вирджиния”.

Заповедта се издава на основание чл. 49, ал. 3 и чл. 52, ал. 1, т.1 от Наредба № 3 от 2023 г. за условията и реда за прилагане на интервенциите под формата на директни плащания, включени в Стратегическия план за проверките, намаления на плащания и за налагане на административни санкции (обн. ДВ. бр. 23 от 2023 г.).Преходната национална помощ за тютюн се изплаща на килограм въз основа на средногодишното количество изкупен качествен (1 - 3 класа) тютюн по сортови групи, както и диференцирано за различните количества в сортовите групи.

Целта на диференциацията е постигане в максимална степен на справедливо и балансирано разпределение на средствата за българските тютюнопроизводители като по този начин се създаде възможност за по-балансирано допълване на доходите на икономически по-уязвими производители на тютюн съобразно обема на изкупеното референтно количество тютюн.

Предвид гореизложеното уведомяваме всички заинтересовани лица, че в производството по издаване на общия административен акт, могат да участват чрез писмени предложения и възражения, които могат да бъдат подавани в едномесечен срок от датата на публикуването на адреса на Министерството на земеделието и храните, гр. София, бул. Христо Ботев № 55 или на електронна поща:PKirovski@mzh.government.bg.